- Hindi News
- National
- चंबल में इंटकवेल बनाने का रास्ता साफ वाइल्ड लाइफ बोर्ड ने दी ननि को एनओसी
चंबल में इंटकवेल बनाने का रास्ता साफ वाइल्ड लाइफ बोर्ड ने दी ननि को एनओसी
चंबल से इंटकवेल बनाने से लेकर अभयारण्य क्षेत्र में पाइप लाइन बिछाने का रास्ता साफ हो गया है। इसके लिए नेशनल वाइल्ड लाइफ बोर्ड ने सेंक्चुरी क्षेत्र में निर्माण कार्य शुरू करने की स्वीकृति प्रदान कर दी है। 160 करोड़ रु के इस अहम प्रोजेक्ट के लिए नगर निगम को अब वित्तीय मंजूरी का इंतजार है।
नेशनल वाइल्ड लाइफ बोर्ड की एनओसी मिलने के बाद नगर निगम चंबल राजघाट क्षेत्र में 90 एमएलडी क्षमता का इंटकवेल बना सकेगा। इंटकवेल बनने से चंबल के पानी को एकत्रित कर उपयोग के लिए वाटर ट्रीटमेंट प्लांट में भेजा जाएगा। चंबल से वाटर ट्रीटमेंट प्लांट तक पाइप लाइन बिछाने का काम भी एनओसी के बाद शुरू हो सकेगा। 160 करोड़ रुपए लागत के इस प्रोजेक्ट का वाटर ट्रीटमेंट प्लांट भानपुर रेस्ट हाउस क्षेत्र में बनाया जाएगा। इसके लिए प्रशासन ने हाल ही में नगर निगम को सरकारी जमीन उपलब्ध करा दी है।
tgl_Latn sot_Latn hin_Deva hin_Deva hin_Deva hin_Deva